Oos-Transvaal se rykste munisipaliteit sonder voertuie en belegging | Die Vryburger
Daar is op die sogenaamd platinum-ryke Tubatse munisipaliteit, wat Burgersfort insluit, se voertuie en beleggingsrekening beslag gelê deur ‘n kontrakteur wat werk verrig het en nie betaal is nie.
Die Pietersburgse Hooggeregshof het ‘n beslagleggingsbevel toegestaan aan Mphaphuli Consulting vir meer as R40 miljoen se uitstaande betalings.
Die munisipaliteit se verkeersafdelings voertuie, trokke, grondverskuiwingsvoertuie en die burgemeester se voertuig is van die bates waarop beslag gelê is.
Die sogenaamde “ryk” munisipaliteit is een van die 10 swakste munisipaliteite in die land wat betref bestuur en beheer aldus die navorsingsgroep Good Governance Africa.